open-index/open-wikipedia-markdown huggingface dataset:
จอมโว เชิญยิ้ม

**สุธี ปฐมโภคา** (9 ธันวาคม พ.ศ. 2502 – 18 สิงหาคม พ.ศ. 2564) เป็นที่รู้จักในชื่อ **จอมโว เชิญยิ้ม** เป็นอดีตนักมวยไทยอาชีพชาวไทย เขาเป็นแชมป์รุ่นแบนตัมเวทของสนามมวยราชดำเนิน ที่โด่งดังในช่วงทศวรรษที่ 1970 และ 1980

## ประวัติและอาชีพ
จอมโวเริ่มชกมวยในสนามมวยหลัก ๆ ของกรุงเทพฯ ในช่วงกลางทศวรรษ 1970 ภายใต้ชื่อ **จอมโว ลูกเขาขวาง** เขาชกชิงตำแหน่งแชมป์สนามครั้งแรกกับตะวันออก ศิษย์พูนชัย เมื่อปี พ.ศ. 2520 แต่แพ้คะแนน ปีต่อมาเขาแพ้ให้กับกิ่งทอง สาครพิทักษ์ ในการชกชิงแชมป์รุ่นแบนตัมเวท 118 ปอนด์ ของสนามมวยราชดำเนินที่ว่างอยู่ เขาได้โอกาสอีกครั้งในวันที่ 5 มิถุนายน พ.ศ. 2523 แต่ถูกน็อกโดยมะเฟือง วีระพลในยกที่สอง

ในที่สุดเขาก็ได้ครองแชมป์ในความพยายามครั้งที่สี่เมื่อเขาชนะคะแนนมะเฟือง วีระพล คู่ปรับเก่าเมื่อวันที่ 8 เมษายน พ.ศ. 2524 คว้าแชมป์รุ่น 118 ปอนด์ ของสนามมวยราชดำเนิน เขาได้ป้องกันแชมป์ได้สำเร็จในการพบกับพฤหัส โล่ห์เงิน เมื่อวันที่ 23 พฤศจิกายน พ.ศ. 2524

หลังจากช่วงเวลาที่ยากลำบากในช่วงต้นทศวรรษที่ 1980 จอมโวกลับมาสู่สถานะนักมวยชื่อดังอีกครั้งในปี พ.ศ. 2528 โดยเอาชนะนักมวยชื่อดังระดับแชมป์อย่างมานะศักดิ์ ส.เพลินจิต และไอ้หมัดสากเหล็ก สำราญศักดิ์ เมืองสุรินทร์

จอมโวได้รับค่าตัวมากกว่า 100,000 บาทต่อไฟต์ในช่วงที่เขาอยู่ในจุดสูงสุด เขาได้รับฉายาว่า "นักมวยเพลย์บอย" เนื่องจากเขามักจะนำเงินที่หามาได้จากการชกไปเที่ยวกลางคืน สังสรรค์ เล่นการพนัน และแทงสนุกเกอร์

จอมโวมีโอกาสครั้งสุดท้ายในการชิงแชมป์ของเวทีราชดำเนิน เมื่อวันที่ 20 มีนาคม พ.ศ. 2532 โดยพบกับก้องนภา วัชรวิทย์ นักมวยรุ่นน้อง แต่เขากลับแพ้คะแนน จอมโวเลิกชกมวยเมื่อปลายปี พ.ศ.2532

## อ้างอิง

หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่เสียชีวิตในปี พ.ศ. 2564
หมวดหมู่:นักมวยไทยชายชาวไทย
หมวดหมู่:นักมวยจากจังหวัดราชบุรี
หมวดหมู่:บุคคลจากอำเภอโพธาราม
หมวดหมู่:บุคคลที่เสียชีวิตจากโรคโควิด-19 ในประเทศไทย
ยูฟ่าคอนเฟอเรนซ์ลีก ฤดูกาล 2025–26 รอบคัดเลือกและรอบเพลย์ออฟ (แมตช์รอบแรกและรอบสอง)

หน้านี้สรุปผลการแข่งขันของ **รอบคัดเลือกรอบแรกและรอบสอง** ของ **ยูฟ่าคอนเฟอเรนซ์ลีก ฤดูกาล 2025–26 รอบคัดเลือกและรอบเพลย์ออฟ**.

แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).

## รอบคัดเลือกรอบแรก

### สรุปผลการแข่งขัน

เลกแรกจะลงเล่นในวันที่ 8 และ 10 กรกฎาคม, และเลกที่สองจะลงเล่นในวันที่ 16 และ 17 กรกฎาคม ค.ศ. 2025.

ผู้ชนะของแต่ละคู่จะได้ผ่านเข้าสู่รอบคัดเลือกรอบสอง.



### แมตช์

*รวมผลสองนัด เอชเจเค ชนะ 5–4.*
----

*รวมผลสองนัด ตอร์ปิโดคูไทซี ชนะ 5–4.*
----

*รวมผลสองนัด โคเปอร์ ชนะ 4–2.*
----

*รวมผลสองนัด เคไอ ชนะ 4–1.*
----

*รวมผลสองนัด นึมมาคัลยู ชนะ 2–1.*
----

*รวมผลสองนัด พียูนิก ชนะ 5–1.*
----

*รวมผลสองนัด เซนต์แพทริกส์แอทเลติก ชนะ 3–0.*
----

*รวมผลสองนัด เดชิช ชนะ 3–2.*
----

*รวมผลสองนัด ซูตเยสกา ชนะ 3–2.*
----

*รวมผลสองนัด เสมอ 2–2; ลาร์น ชนะลูกโทษ 4–2.*
----

*รวมผลสองนัด ฟลอเรียนา ชนะ 5–3.*
----

*รวมผลสองนัด ตอร์ปิโด-เบลาซโซดิโน ชนะ 4–0.*
----

*รวมผลสองนัด ปายเดลินนาเมสคอนด์ ชนะ 7–3.*
----

*รวมผลสองนัด เปโตรคับฮินเซสตี ชนะ 3–1.*
----

*รวมผลสองนัด สโมสรกรีฑาเอสคาลเดส ชนะ 5–2.*
----

*รวมผลสองนัด วาลูร์ ชนะ 5–1.*
----

*รวมผลสองนัด วิกิงเกอร์เรคยาวิก ชนะ 9–0.*
----

*รวมผลสองนัด ดีลาโกรี ชนะ 3–1.*
----

*รวมผลสองนัด วัลลัสเนีย ชนะ 4–3.*
----

*รวมผลสองนัด นีมังกรอดโน ชนะ 6–1.*
----

*รวมผลสองนัด วาร์ดาร์ ชนะ 5–2.*
----

*รวมผลสองนัด เคาโนซัลกิริส ชนะ 4–1.*
----

*รวมผลสองนัด เซนต์โจเซฟส์ ชนะ 5–4.*
----

*รวมผลสองนัด ซานตาโคโลมา ชนะ 4–3.*

## รอบคัดเลือกรอบสอง
### สรุปผลการแข่งขัน

เลกแรกจะลงเล่นในวันที่ 22, 23 และ 24 กรกฎาคม, และเลกที่สองจะลงเล่นในวันที่ 29 และ 31 กรกฎาคม ค.ศ. 2025.

ผู้ชนะของแต่ละคู่จะได้ผ่านเข้าสู่รอบคัดเลือกรอบสาม.



## หมายเหตุ

## อ้างอิง

## แหล่งข้อมูลอื่น
*

*1.1
Matches 2025-26 1
การโจมตีโดฮาของอิสราเอล พ.ศ. 2568

ณ วันที่ 9 กันยายน พ.ศ. 2568 ในช่วงสงครามกาซา กองกำลังป้องกันอิสราเอล (ไอดีเอฟ) ทำการโจมตีทางอากาศใส่เขตลิกฏ็อยฟียะฮ์ โดฮา เมืองหลวงของประเทศโดฮา โดยมีเป้าหมายที่ผู้นำฮะมาสที่อยู่ในอาคารที่พักอาศัยของรัฐบาลกาตาร์ ขณะประชุมเพื่อหารือข้อเสนอการหยุดยิงที่เสนอโดยสหรัฐอเมริกา การโจมตีนี้ทำให้สมาชิกฮะมาส กองกำลังป้องกันกาตาร์ และพลเมืองหลายคนได้รับการเจ็บและเสียชีวิต การโจมตีนี้เป็นการโจมตีในกาตาร์ครั้งแรกสุดของอิสราเอลเท่าที่ทราบ และเป็นการโจมตีใส่สมาชิกคณะมนตรีความร่วมมือรัฐอ่าวอาหรับโดยตรงครั้งแรก

ตามรายงานข่าวระบุว่า เป้าหมายที่ตั้งใจไว้รวมถึงบุคคลสำคัญหลายคนของฮะมาส คือ เคาะลีล อัลฮัยยะฮ์, ซอฮิร ญะบารีน, มุฮัมมัด อิสมาอีล ดัรวีช และคอลิด มัชอัล ผู้ที่ตกเป็นเป้าหมายมีส่วนร่วมในการเจรจาหยุดยิงในสงครามกาซาและการแลกเปลี่ยนเชลยศึกระหว่างอิสราเอลและปาเลสไตน์ *[[เดอะไทมส์ออฟอิสราเอล]]*รายงานในวันที่ 11 กันยายนว่า การประเมินความปลอดภัยเบื้องต้นของอิสราเอลระบุว่า การโจมตีดังกล่าวไม่บรรลุวัตถุประสงค์ในการโจมตีผู้นำกลุ่มฮะมาสทั้งหมด แต่ระบุว่ารายงานดังกล่าวไม่ได้รับการยืนยัน

การโจมตีนี้ได้รับการ "ฉลอง" อย่างกว้างขวางโดยนักการเมืองในประเทศอิสราเอล ซึ่งรัฐบาลกล่าวว่าเป็นการตอบโต้เหตุยิงทางแยกราโมตเมื่อวาน การโจมตีนี้ถูกนานาชาติประณามอย่างกว้างขวาง รวมถึงคณะมนตรีความมั่นคงแห่งสหประชาชาติที่มีสหรัฐหนุนหลัง

## อ้างอิง

หมวดหมู่:การโจมตีทางอากาศในประเทศกาตาร์
หมวดหมู่:การทิ้งระเบิดสิ่งก่อสร้างในทวีปเอเชีย
หมวดหมู่:ความพยายามลอบสังหารที่ล้มเหลวในทวีปเอเชีย
ผู้นำฮะมาส
หมวดหมู่:ประวัติศาสตร์ฮะมาส
หมวดหมู่:ความสัมพันธ์อิสราเอล–กาตาร์
หมวดหมู่:บทความที่มีคลิปวิดีโอ
เขตหนานชาน (เชินเจิ้น)

**เขตหนานชาน** () เป็นหนึ่งในเก้าเขตของเชินเจิ้น มณฑลกวางตุ้ง ประเทศจีน ก่อตั้งขึ้นในเดือนมกราคม ค.ศ. 1990 โดยได้รับการอนุมัติจากคณะมนตรีรัฐกิจสาธารณรัฐประชาชนจีน และเป็นส่วนหนึ่งของเขตเศรษฐกิจพิเศษเชินเจิ้น ร่วมกับเขตหลัวหู, เขตฝูเถียน, และเขตหยานเถียน เขตนี้ได้ชื่อว่า "หนานชาน" เนื่องจากตั้งอยู่ในพื้นที่เทือกเขาต้าหนานชาน เสี่ยวหนานชาน และหมู่บ้านหนานชาน ซึ่งมีประวัติศาสตร์ยาวนานกว่า 700 ปี ที่ตั้งของรัฐบาลประชาชนเขตหนานชานตั้งอยู่ที่เลขที่ 2 ถนนเถายฺเหวียน

เขตหนานชานตั้งอยู่ทางตะวันตกเฉียงใต้ของเชินเจิ้น มีพื้นที่ 187.53 ตารางกิโลเมตร และมีแนวชายฝั่งยาว 43.7 กิโลเมตร มีสำนักงานเขต 8 แห่ง และคณะกรรมการชุมชน 105 แห่ง มีอาณาเขตติดกับอ่าวเชินเจิ้นทางทิศตะวันออก ปากแม่น้ำจูทางทิศตะวันตก ภูเขาหยางไถทางทิศเหนือ และเกาะเน่ย์หลิงติงและเกาะต้าฉั่นทางทิศใต้

เขตหนานชานเป็นฐานสำคัญด้านอุตสาหกรรมเทคโนโลยีขั้นสูง การศึกษาระดับอุดมศึกษา การท่องเที่ยว และศูนย์โลจิสติกส์ฝั่งตะวันตกของเชินเจิ้น นอกจากนี้ยังเป็นที่ตั้งของมหาวิทยาลัยเชินเจิ้น เมืองมหาวิทยาลัยเชินเจิ้น สวนอุตสาหกรรมไฮเทคเชินเจิ้น และศูนย์กีฬาอ่าวเชินเจิ้น แหล่งท่องเที่ยวในเขตหนานชาน ได้แก่ โอเวอร์ซีส์ไชนีสทาวน์ วินโดออฟเดอะเวิลด์ สวนสนุกแฮปปีวัลเลย์เชินเจิ้น หมู่บ้านวัฒนธรรมพื้นบ้านจีน ซีเวิลด์ เมืองโบราณซินอัน กรีนเวิลด์ สวนสัตว์เชินเจิ้นซาฟารีพาร์ก และอุทยานแห่งชาติถังหลางซาน เป็นต้น

## เขตการปกครอง
เขตหนานชานแบ่งออกเป็นแขวงต่างๆ ดังต่อไปนี้

## การขนส่ง
### รถไฟใต้ดินเชินเจิ้น
ปัจจุบันเขตหนานชานมีรถไฟใต้ดินให้บริการ 7 สายที่ดำเนินการโดยเชินเจิ้น เมโทร:
* 30px|alt=(1)|รถไฟใต้ดินเชินเจิ้น สาย 1 สาย 1 (ลัวเป่า)
* 30px|alt=(1)|รถไฟใต้ดินเชินเจิ้น สาย 2 สาย 2 (เฉอโข่ว)
* 30px|alt=(1)|รถไฟใต้ดินเชินเจิ้น สาย 5 สาย 5 (หวนจง)
* 30px|alt=(1)|รถไฟใต้ดินเชินเจิ้น สาย 7 สาย 7 (ซีลี่)
* 30px|alt=(1)|รถไฟใต้ดินเชินเจิ้น สาย 9 สาย 9 (เหมย์หลิน)
* 30px|alt=(1)|รถไฟใต้ดินเชินเจิ้น สาย 11 สาย 11 (สนามบิน)
* 30px|alt=(1)|รถไฟใต้ดินเชินเจิ้น สาย 12 สาย 12 (หนานเป่า)

### สถานีรถไฟ
* เฉอโข่วตะวันตก ()
* มาวาน ()
* เชินเจิ้นตะวันตก ()
* ซีลี่ ()

## เศรษฐกิจ
จากการจัดอันดับผลิตภัณฑ์มวลรวมในประเทศของมณฑลกวางตุ้ง ในปี ค.ศ. 2015 เขตหนานชาน เชินเจิ้น มีมูลค่า 371,457 พันล้านหยวน แซงหน้าเขตเทียนเหอ กว่างโจว ขึ้นเป็นอันดับหนึ่งของมณฑล

เขตอุตสาหกรรมเฉอโข่วเป็นศูนย์กลางเศรษฐกิจยุคแรกของเขตหนานชาน นอกจากนี้ยังมีอุทยานวิทยาศาสตร์และเทคโนโลยี โดยสวนอุตสาหกรรมไฮเทคที่มีชื่อเสียงที่สุดของเชินเจิ้นตั้งอยู่ทางฝั่งตะวันตกของแม่น้ำต้าชา ในขณะที่แขวงซีลี่ยังคงมีโรงงานขนาดเล็กเหลืออยู่บางส่วน

ก่อนคริสต์ทศวรรษ 2000 เขตหนานชานเคยมีเหมืองหินถังหลั่ง แต่ได้หยุดการทำเหมืองไปเมื่อมีการพัฒนาเขตเศรษฐกิจพิเศษ

ในปี 2020 ผลิตภัณฑ์มวลรวมในเขต (จีดีพี) เขตหนานชานอยู่ที่ 650,222 พันล้านหยวน เพิ่มขึ้นร้อยละ 5.1 เมื่อเทียบจากปีก่อนหน้า

## อ้างอิง

## แหล่งข้อมูลอื่น

*
* 

หนานชาน
ตากีตากี

"**ตากีตากี**" () เป็นเพลงของดีเจสเนก ดีเจและโปรดิวเซอร์แผ่นเสียงชาวฝรั่งเศส-แอลจีเรีย ร่วมกับเซเลนา โกเมซ นักร้องชาวอเมริกัน โอซูนา นักร้องชาวปวยร์โตรีโก และคาร์ดิ บี แรปเปอร์ชาวดอมินิกัน-อเมริกัน เพลงนี้เปิดตัวเมื่อวันที่ 28 กันยายน ค.ศ. 2018 ในฐานะซิงเกิลที่สองจากอัลบั้มสตูดิโอชุดที่สองของดีเจสเนกชื่อ *[[Carte Blanche (DJ Snake album)|Carte Blanche]]* (2019) เขียนและเรียบเรียงโดย Bava (หรือ Ava Brignol), Belcalis Almanzar, Jorden Thorpe, Juan Carlos Ozuna Rosado, Juan G. Rivera, Max Borghetti, เซเลนา โกเมซ, Vicente Saavedra, William Grigahcine โอซูนาร้องเปิดด้วยเพลงแนว moombahton และ reggaetón ในภาษาสเปน ส่วนคาร์ดิ บีและโกเมซร้องตามในภาษาอังกฤษและสเปน

มิวสิกวิดีโอของเพลงนี้ที่กำกับโดยคอลิน ทิลลีย์เผยแพร่ในวันที่ 9 ตุลาคม ค.ศ. 2018 และปรากฏศิลปิน 4 คน กับนักเต้นหลายคนในซากวิหารโบราณภายในภูเขาไฟ ซิงเกิลนี้ติดอันดับหนึ่งใน 16 ประเทศ (รวมถึงอาร์เจนตินา โปรตุเกส และสเปน) บางประเทศอยู่นอกตลาดประเทศที่พูดภาษาสเปน เพลงนี้ได้รับใบรับรองเพชรในประเทศฝรั่งเศส ได้รับ quadruple Platinum ที่ประเทศสหรัฐ และชนะรางวัลดนตรี 9 รางวัล "ตากีตากี"ทำให้คาร์ดิ บีกลายเป็นแรปเปอร์หญิงคนแรกที่ติดอันดับหนึ่งในชาร์ตระดับโลกของสปอติฟาย ขยายสถิติของเธอในฐานะแร็ปเปอร์หญิงคนแรกที่มียอดสตรีมหลายพันล้านครั้งบนแพลตฟอร์ม และทำให้โอซูนาเป็นศิลปินที่มียอดผู้เข้าชมวิดีโอในยูทูบมากถึงหนึ่งพันล้านครั้ง มียอดชมบนแพลตฟอร์มมากกว่า 2 พันล้านครั้ง และมียอดสตรีมบนสปอตีฟายมากกว่า 1.5 พันล้านครั้ง

## ภูมิหลัง
ในเดือนกรกฎาคม ค.ศ. 2018 คาร์ดิ บียืนยันร่วมงานกับดีเจสเนก โอซูนา และแขกลึกลับคนที่สาม เดือนต่อมา เซเลนา โกเมซและคาร์ดิ บีเผยภาพเบื้องหลังการถ่ายทำมิวสิกวิดีโอเพลงนี้ ซึ่งถ่ายทำในลอสแอนเจลิส ดีเจสเนกประกาศวันเผยแพร่ในวันที่ 17 กันยายน ค.ศ. 2018

## อ้างอิง

## แหล่งข้อมูลอื่น
* 
* Vertical video บน Spotify

หมวดหมู่:เพลงของคาร์ดิ บี
หมวดหมู่:เพลงของดีเจสเนก
หมวดหมู่:เพลงของเซเลนา โกเมซ
หมวดหมู่:เพลงของโอซูนา (นักร้อง)
หมวดหมู่:เพลงสแปงลิช
หมวดหมู่:เพลงที่เขียนโดยคาร์ดิ บี
หมวดหมู่:เพลงที่เขียนโดยเซเลนา โกเมซ
หมวดหมู่:มิวสิกวิดีโอที่กำกับโดยคอลิน ทิลลีย์
หมวดหมู่:เพลงที่เขียนโดยดีเจสเนก
หมวดหมู่:เพลงที่เขียนโดยพาร์ดิสัน ฟอนแทน
หมวดหมู่:เพลงที่เขียนโดยโอซูนา (นักร้อง)
ฮาสเตลลอย

thumb|บอลวาล์วหรือโกลบวาล์ว ที่ใช้โลหะผสม
**ฮาสเตลลอย** () เป็นชื่อเครื่องหมายการค้าจดทะเบียนของบริษัทเฮย์เนส อินเตอร์เนชันแนล (Haynes International, Inc.) เครื่องหมายการค้านี้ใช้เป็นคำนำหน้าชื่อของโลหะผสมที่ทนทานต่อการกัดกร่อนสูงจำนวน 22 ชนิด ซึ่งจัดกลุ่มอย่างไม่เป็นทางการโดยอุตสาหกรรมโลหวิทยาภายใต้คำว่า “ซูเปอร์อัลลอย” หรือ “โลหะผสมประสิทธิภาพสูง”

โดยส่วนผสมหลักของโลหะผสมฮาสเตลลอยคือโลหะนิกเกิล โลหะผสมอื่น&thinsp;ๆ จะถูกเติมลงในนิกเกิลในสัดส่วนที่แตกต่างกันในแต่ละหมวดหมู่ย่อยของเครื่องหมายการค้านี้ ซึ่งประกอบด้วยธาตุต่าง&thinsp;ๆ ได้แก่ โมลิบดีนัม โครเมียม โคบอลต์ เหล็ก ทองแดง แมงกานีส ไทเทเนียม เซอร์โคเนียม อะลูมิเนียม คาร์บอน และทังสเตน

หน้าที่หลักของโลหะผสมซูเปอร์อัลลอยฮาสเตลลอยคือการคงสภาพไว้ได้อย่างมีประสิทธิภาพภายใต้อุณหภูมิสูงและความเครียดสูง ในสภาพแวดล้อมที่กัดกร่อนปานกลางถึงรุนแรง และ/หรือเสี่ยงต่อการสึกกร่อน ซึ่งโลหะผสมเหล็กที่พบได้ทั่วไปและราคาถูกกว่าอาจเกิดการเสียหายได้ ซึ่งใช้ทำอุปกรณ์รวมถึงภาชนะรับแรงดันของเครื่องปฏิกรณ์นิวเคลียร์ เครื่องปฏิกรณ์เคมี อุปกรณ์ในกระบวนการกลั่น ท่อและวาล์วในอุตสาหกรรมเคมี แม้ว่าฮาสเตลลอยจะเป็นโลหะผสมซูเปอร์อัลลอย แต่ก็อาจเกิดการเสื่อมสภาพเนื่องจากกระบวนการผลิตและการจัดการ การขัดมันเชิงไฟฟ้า (electropolishing) หรือการสร้างฟิล์มปกป้อง (passivation) ของฮาสเตลลอยสามารถปรับปรุงความต้านทานการกัดกร่อนได้

## ประเภท
โลหะผสมฮาสเตลลอยต่อไปนี้ได้ถูกผลิตขึ้น อย่างไรก็ตามการผลิตบางส่วนอาจถูกยกเลิกไปแล้ว:

*1 องค์ประกอบทางเคมีที่เคลือบสะสมโดยไม่เจือจางของอิเล็กโทรดโลหะผสมเหล่านี้บางชนิดอาจแตกต่างไปเกินกว่าขีดจำกัดที่แสดงไว้
** ค่าสูงสุด

## ดูเพิ่ม

* 
* 
* 
*  (MSRE)

## อ้างอิง

หมวดหมู่:โลหะผสมนิกเกิล
หมวดหมู่:ซูเปอร์อัลลอย
หมวดหมู่:โลหะทนไฟ
ห้องนี้..ไม่มีห่วย

***ห้องนี้..ไม่มีห่วย*** เป็นละครโทรทัศน์ไทยแนววัยรุ่นปี พ.ศ. 2563 กำกับโดยภาส พัฒนกำจร ผลิตโดยจีเอ็มเอ็ม สตูดิโอ อินเตอร์เนชั่นแนลร่วมกับ Tifa Studios นำแสดงโดยนันท์นภัส เลิศนามเชิดสกุล, แพรวา สุธรรมพงษ์, สุมิตตา ดวงแก้ว, ธนัชชัย วิจิตรวงศ์ทอง และสมาชิกของบีเอ็นเคโฟร์ตีเอตคนอื่น ๆ อีกหลายคน 

เรื่องราวเกี่ยวกับนักเรียนห้อง A ที่ถูกจับได้ว่าโกงข้อสอบ จนต้องถูกย้ายมาเรียนต่อที่ห้อง F ออกอากาศทุกวันอาทิตย์ทางช่องจีเอ็มเอ็ม 25 และเน็ตฟลิกซ์ ตั้งแต่วันที่ 5 กรกฎาคม ถึง 27 กันยายน พ.ศ. 2563

## นักแสดงและตัวละคร
### นักแสดงหลัก
* นันท์นภัส เลิศนามเชิดสกุล รับบท พระแพง
* แพรวา สุธรรมพงษ์ รับบท มีน
* สุมิตตา ดวงแก้ว รับบท แตม
* ธนัชชัย วิจิตรวงศ์ทอง รับบท ครูธี

### นักแสดงสมทบ
* ณัฐทิชา จันทรวารีเลขา รับบท เหมียว

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์วัยรุ่นไทยในคริสต์ทศวรรษ 2020
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยในคริสต์ทศวรรษ 2020
แม็กซ์ซีน ดูปรี

ซิดนีย์ ยีนไนน์ ซัมร์เซิล (Sydney Jeannine Zmrzel); 19 พฤษภาคม 1997 ที่เมือง Loomis รัฐแคลิฟอร์เนีย ประเทศสหรัฐอเมริกา เธอเป็นนักมวยปล้ำอาชีพ, นางแบบ และนักเต้นที่เซ็นสัญญากับ WWE ภายใต้ชื่อในวงการ แม็กซ์ซีน ดูปรี (Maxxine Dupri)

## เส้นทางสู่วงการมวยปล้ำ
ก่อนเข้าสู่วงการมวยปล้ำ Zmrzel เคยเป็นเชียร์ลีดเดอร์ให้กับทีม Los Angeles Rams และ Phoenix Suns

ในเดือนสิงหาคม 2021 เข้าร่วมการออดิชั่นของ WWE ที่ลาสเวกัส และได้รับสัญญาเป็นหนึ่งใน 14 คนที่ได้รับเลือก เธอเริ่มต้นใน NXT ในปี 2022 ในบทบาทผู้จัดการของ Von Wagner ภายใต้ชื่อ Sofia Cromwell

ในเดือนกรกฎาคม 2022 เธอได้ย้ายขึ้นสู่รายการหลัก SmackDown และปรากฏตัวในฐานะ Maxxine Dupri ผู้จัดการของกลุ่ม Maximum Male Models ร่วมกับพี่ชาย Max Dupri ในเดือนตุลาคม 2022 Max Dupri ได้ออกจากกลุ่มและกลับมาเป็น LA Knight ทำให้ Maxxine Dupri กลายเป็นผู้จัดการของกลุ่มต่อไป

ในปี 2023 Maxxine Dupri ได้เข้าร่วมกลุ่ม Alpha Academy ซึ่งประกอบด้วย Chad Gable และ Otis เธอได้ฝึกฝนทักษะการปล้ำและมีบทบาทสำคัญในทีม ในเดือนกรกฎาคม 2023 เธอได้มีการเปิดตัวในแมตช์มิกซ์แท็กทีมกับ The Viking Raiders และสามารถชนะได้

ในเดือนมีนาคม 2025 Maxxine Dupri ได้จับคู่กับ Natalya และตั้งชื่อทีมว่า "The Dungeon Dolls" พวกเธอได้เข้าร่วมแข่งขันแท็กทีมเกาเลตต์ในรายการ SmackDown เมื่อวันที่ 11 เมษายน 2025 แต่ไม่สามารถชนะได้

ในรอว์ 17 พฤศจิกายน 2025 ที่เมดิสันสแควร์การ์เดน แม็กซ์ซีนสามารถคว้าแชมป์หญิงอินเตอร์คอนติเนนทัลได้จากเบ็กกี ลินช์เป็นแชมป์เส้นแรกในอาชีพการปล้ำของเธอ

## ธุรกิจส่วนตัว
Maxxine Dupri เป็นเจ้าของร้านเสื้อผ้าออนไลน์ชื่อ "Jaunty" ซึ่งเปิดตัวในฤดูหนาวปี 2019 ร้านนี้มีสไตล์ที่โดดเด่นและได้รับแรงบันดาลใจจากรายการ "Total Divas" และ The Bella Twins

## รางวัลแชมป์ความสำเร็จ
* ***[[Wrestling Observer Newsletter]]***
** Worst Gimmick (2022) as part of Maximum Male Models
* ***[[WWE]]***
** WWE Women's Intercontinental Championship (1 time)

## อ้างอิง


หมวดหมู่:นักมวยปล้ำอาชีพหญิงชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
ศึกรักสะท้านแผ่นดิน

**ศึกรักสะท้านแผ่นดิน** () เป็นละครโทรทัศน์จีนในปี ค.ศ. 2013 ที่มีฉากอยู่ในช่วงชีวิตของเจ้าชายเกา ฉางกงแห่งราชวงศ์ฉีเหนือ นำแสดงโดยนักแสดงชายชาวจีน เฝิง เช่าเฟิง รับบท หลานหลิงหวาง ร่วมด้วยนักแสดงสาวชาวไต้หวัน  หลิน อีเฉิน และนักแสดงชายชาวฮ่องกง เฉิน เสี่ยวตง

การถ่ายทำเริ่มในวันที่ 16 เมษายนและเสร็จสิ้นในวันที่ 10 สิงหาคม ค.ศ. 2012 ในจีนแผ่นดินใหญ่ สถานที่ถ่ายทำ ได้แก่ เหิงเตี้ยน เวิลด์ สตูดิโอส์, เมืองภาพยนตร์และโทรทัศน์เซียงซาน ในมณฑลเจ้อเจียง และทะเลทรายธรรมชาติเทียนโมในเขต Huailai มณฑลเหอเป่ย์ เริ่มออกอากาศในประเทศจีนพร้อมกันถึง 4 ช่อง (สถานีโทรทัศน์เจ้อเจียง, สถานีโทรทัศน์ดราก้อน, สถานีโทรทัศน์เชินเจิ้น, สถานีโทรทัศน์ยูนนาน) ในวันที่ 14 สิงหาคม ค.ศ. 2013 ละครเรื่องนี้ยังออกอากาศในไต้หวัน ฮ่องกง ญี่ปุ่น เกาหลี ไทย และประเทศอื่น ๆ ในภูมิภาคเอเชียแปซิฟิกอีกด้วย

## อ้างอิง

หมวดหมู่:ละครโทรทัศน์จีนในปี พ.ศ. 2556
หมวดหมู่:ละครโทรทัศน์อิงประวัติศาสตร์จีน
หมวดหมู่:ละครโทรทัศน์จีนในคริสต์ทศวรรษ 2010
เวียงจันทน์ (แก้ความกำกวม)

**เวียงจันทน์** อาจหมายถึง
* เมืองเวียงจันทน์ เมืองหลวงและเป็นเมืองที่ใหญ่ที่สุดในประเทศลาว อยู่ในเขตรับผิดชอบของแขวงนครหลวงเวียงจันทน์
* นครหลวงเวียงจันทน์ เป็นเขตการปกครองที่ครอบคลุมเมืองเวียงจันทน์เป็นเมืองในองค์ประกอบด้วย ชื่อเดิมก็คือ**กำแพงนครเวียงจันทน์** เคยเป็นส่วนหนึ่งของแขวงเวียงจันทน์
* แขวงเวียงจันทน์ เป็นแขวงของประเทศลาวซึ่งเป็นแขวงที่สับสนกับนครหลวงเวียงจันทน์ ที่เป็นแขวงที่อยู่ติดกัน และแขวงนี้ไม่มีนครเวียงจันทน์ที่เป็นเมืองหลวงแต่อย่างใด
จักรพรรดินีเซี่ยวเลี่ย

**จักรพรรดินีเซี่ยวเลี่ย** (จีน:; ค.ศ. 1516–ค.ศ. 1547)  เป็นจักรพรรดินีจีนในราชวงศ์หมิง เป็นจักรพรรดินีองค์ที่สามของจักรพรรดิเจียจิ้ง ประสูติในสกุลฟาง

## พระราชประวัติ

พระนางได้ประสูติที่เมืองหนานจิง ปี ค.ศ. 1531 พระนางก็ถูกรับเข้าพระราชวังต้องห้ามและได้รับการคัดเลือกพระสนมของจักรพรรดิเจียจิ้ง 

เป็นที่กล่าวขานว่าพระนางนั้นงดงามมาก แต่ถึงอย่างนั้น พระนางก็ทรงปฏิเสธที่จะใช้สินบนในการเป็นพระสนมที่ใกล้ชิดจักรพรรดิ และด้วยจักรพรรดิทรงไม่ประสงค์จะบรรทมร่วมกับพระนางซึ่งมีพระชันษาต่ำกว่า 15 ปี จึงทำให้พระนางมิได้รับความโปรดจากจักรพรรดิ พระนางจึงโทมนัส

## จักรพรรดินี

ในวันที่ 28 มกราคม ค.ศ. 1534 เก้าวันหลังจากการถอดพระอิสริยยศจักรพรรดินีจาง จักรพรรดิทรงเลือกพระนางเป็นจักรพรรดินีองค์ที่ 3 องค์ถัดมา พระนางทรงถูกบังคับ เนื่องด้วยจักรพรรดิเจียจิ้งเห็นว่าพระนางเข้าข้างพระองค์

### [[กบฏวังเหรินหยิน]]
เป็นที่ลือกันว่าพระนางนั้นเป็นจักรพรรดินี ที่ทรงทำความดีไว้มาก ด้วยทรงช่วยจักรพรรดิเจียจิ้ง จากเหตุการณ์กบฏวังเหรินหยิน จักรพรรดิเจียจิ้ง ทรงถูกพรรณนาว่าเข้มงวดและมักทรงใช้ความรุนแรง ทรงเป็นที่รู้จักถึงความโหดร้ายต่อนางกำนัลและสตรีในวัง โดยมีรายงานว่าพระองค์ทรงสั่งให้เฆี่ยนสตรีในวังถึง 200 คนจนเสียชีวิตในรัชสมัยของพระองค์  

ทำให้ในเดือนตุลาคม ค.ศ. 1542 นางกำนัล 16 คนได้ร่วมกันวางแผนปลงพระชนม์จักรพรรดิ ซึ่งไม่ใช่เหตุผลทางการเมือง แต่เพื่อล้างแคน คืนหนึ่งเมื่อจักรพรรดิประทับอยู่ร่วมกับพระสนมองค์โปรดของพระองค์คือพระสนมตวนเฟย นางกำนัลทั้ง 16 คนก็เข้ามาลอบปลงพระชนม์  โดยนำผ้ารัดพระศอแล้วยัดเข้าพระโอษฐ์ จนพระองค์ไร้พระสติ 

ขณะนั้นจางจินเหลียน (張金蓮) ขันทีในวัง ก็เกิดตกใจกลัวจึงรีบออกไปแจ้งพระนาง พระนางจึงรีบเข้ามาช่วยแก้ปมและช่วยจักรพรรดิไว้ได้

หลังเหตุการณ์ จักรพรรดิก็ทรงรับสั่งมิได้และทรงตื่นตระหนก พระนางจึงเป็นผู้แทนพระองค์ในการสั่งประหารชีวิตนางกำนัลทั้ง 16 คน รวมถึงพระสนมตวนเฟยด้วย  

หลังจากที่จักรพรรดิทรงฟื้นพระองค์ ก็ทรงมิเชื่อว่าพระสนมตวนเฟยจะเป็นผู้ร่วมกระทำ จักรพรรดิจึงทรงขอบพระทัยให้กับพระนางและทรงมอบเกียรติยศจักรพรรดินีอย่างเป็นทางการให้กับพระนาง 

แต่จักรพรรดิทรงกริ้ว ถึงเรื่องที่พระนางประหารพระสนมตวนเฟย ด้วยพระสนมตวนเฟยเป็นพระสนมที่จักรพรรดิทรงโปรดมาก เป็นเหตุให้พระนางกับจักรพรรดิมิค่อยเสด็จด้วยกันอีก

### สิ้นพระชนม์
ปี ค.ศ. 1547 พระนางเสด็จสิ้นพระชนม์ในกองเพลิง ด้วยเกิดเหตุเพลิงไหม้ตำหนักของพระนางขึ้น มีขันทีผู้หนึ่งได้นำเรื่องนี้ทูบจักรพรรดิ ว่าจะทรงช่วยหรือไม่ แต่จักรพรรดิทรงปฏิเสธ แต่ถึงอย่างนั้น จักรพรรดิก็ยังทรงพระราชทานพระสมัญญานามแด่พระนาง ด้วยเพราะพระนางเคยทรงช่วยพระองค์ไว้

## พระเกียรติยศ

* ในรัชสมัยจักรพรรดิเจิ้งเต๋อ (ครองราชย์ ค.ศ. 1505–ค.ศ. 1521):
** นางฟาง (方氏)
* ในรัชสมัยจักรพรรดิเจียจิ้ง (ครองราชย์ ค.ศ. 1521–ค.ศ. 1567)
** พระสนมเต๋อผิน (德嫔 ตั้งแต่ ค.ศ. 1531)
** จักรพรรดินี (皇后; ตั้งแต่ ค.ศ. 1534)
** *จักรพรรดินีเซี่ยวเลี่ย* (孝烈皇后; ตั้งแต่ ค.ศ. 1547)
** *จิ่วเทียน จินเฉวีย อวี้ถัง ฟูเชิ่ง เทียนโฮ่ว จางเซี่ยน เมี่ยวฮวา หยวนจุน* (九天金闕玉堂輔聖天后掌仙妙化元君; ตั้งแต่ ค.ศ. 1556)
* ในรัชสมัยจักรพรรดิหลงชิ่ง (ครองราชย์ ค.ศ. 1567–ค.ศ. 1572)
** *จักรพรรดินีเซี่ยวเลี่ย ตวนชุ่น หมินฮุ่ย กงเฉิง จือเทียน เว่ยเชิ่ง* (孝烈端順敏惠恭誠祗天衛聖皇后; ตั้งแต่ ค.ศ. 1567)

## อ้างอิง

หมวดหมู่:จักรพรรดินีราชวงศ์หมิง
โคจิ มูกาอิ

**โคจิ มูกาอิ** (; เกิด 21 มิถุนายน ค.ศ. 1994) เป็นนักร้อง นักแสดงชาวญี่ปุ่น เขาเป็นสมาชิกของวงสโนว์แมน วงบอยแบนด์สัญชาติญี่ปุ่น สีประจำตัว คือ สีส้ม

## ประวัติ
โคจิ เกิดเมื่อวันที่ 21 มิถุนายน ค.ศ. 1994 ที่ประเทศไทย จากแม่ชาวไทยและพ่อชาวญี่ปุ่น หลังจากที่เขาเกิดได้ไม่นาน ครอบครัวของเขาย้ายที่จังหวัดนาระ ประเทศญี่ปุ่น และต่อมาได้ไปเติบโตที่นั่น โคจิมีพี่ชาย 1 คน ชื่อ ทัตสุโร เขามีงานอดิเรก คือ การถ่ายภาพ และ เล่นกอล์ฟ 

## ผลงานการแสดง

### ภาพยนตร์

### ละครโทรทัศน์

### วาไรตี้โชว์

## อ้างอิง


## แหล่งข้อมูลอื่น
* ้เว็บไซต์ทางการ 
*  at ISLANDTV 
* Snow Man Official at Starto Ent. 
*  at TVer 

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:นักร้องญี่ปุ่น
หมวดหมู่:นักร้องชายญี่ปุ่น
หมวดหมู่:ไอดอลญี่ปุ่น
หมวดหมู่:นักแสดงละครโทรทัศน์ชายชาวญี่ปุ่น
หมวดหมู่:นักแสดงชายชาวญี่ปุ่น
หมวดหมู่:ชาวญี่ปุ่นเชื้อสายไทย
สโมสรฟุตบอลสมุทรสาคร ซิตี้ ในฤดูกาล 2565

**ฤดูกาล 2565** เป็นฤดูกาลแรกของ สโมสรฟุตบอลสมุทรสาคร ซิตี้ ในการแข่งขันฟุตบอลรายการของสมาคมฟุตบอลแห่งประเทศไทย หลังจากที่สโมสรฟุตบอลไทยยูเนียน สมุทรสาครไม่ผ่านการพิจารณาใบอนุญาตสโมสร อดีตผู้บริหารของไทยยูเนี่ยน สมุทรสาคร จึงได้ก่อตั้งสโมสรใหม่ และเริ่มส่งทีมเข้าร่วมการแข่งขันในลีกสมัครเล่น เป็นฤดูกาลแรก

ฤดูกาลนี้สโมสรได้ ชาญยุทธ พงศ์พนมเวช เข้ามาเป็นหัวหน้าผู้ฝึกสอน โดยได้นักฟุตบอลของมหาวิทยาลัยราชพฤกษ์เข้ามาเป็นผู้เล่นส่วนใหญ่ โดยผสมผสานกับผู้เล่นที่เคยมีประสบการณ์ในระดับลีกอาชีพ

## ผู้เล่นฤดูกาล 2565
### รายละเอียดผู้เล่น ฤดูกาล 2565

:*ข้อมูล ณ วันที่​ 19 มิถุนายน พ.ศ. 2565*
:*สถิติการลงสนามและการยิงประตูรวมการแข่งขันทุกรายการ*

## การแข่งขันในฤดูกาล
### ไทยแลนด์ อเมเจอร์ลีก โซนกรุงเทพและปริมณฑล

#### ตารางคะแนน โซนปริมณฑล
;รอบมินิลีก กลุ่มดี


#### ผลการแข่งขัน

### รอบแพ้คัดออก โซนปริมณฑล
#### ผลการแข่งขัน

### รอบชิงชนะเลิศโซนปริมณฑล
#### ผลการแข่งขัน

### รอบชิงชนะเลิศโซนกรุงเทพและปริมณฑล
#### ผลการแข่งขัน

### ไทยแลนด์ อเมเจอร์ลีก รอบระดับประเทศ

#### ตารางคะแนน โซนล่าง



#### ผลการแข่งขัน

## สถิติการลงสนามและการทำประตูของผู้เล่น ในฤดูกาล 2565
* สถิตินับถึงวันที่ 19 มิถุนายน 2565

|-
! colspan=10 style="background:#FFEE00; color:#000000; text-align:center"| ผู้รักษาประตู

|-

|-

|-
! colspan=10 style="background:#FFEE00; color:#000000; text-align:center"| กองหลัง

|-

|-

|-

|-

|-

|-

|-

|-

|-

|-
! colspan=10 style="background:#FFEE00; color:#000000; text-align:center"| กองกลาง
|-

|-

|-

|-

|-

|-

|-

|-

|-

|-
! colspan=10 style="background:#FFEE00; color:#000000; text-align:center"| กองหน้า
|-

|-

|-

|-

|-

|-

|-

|-
|}

### อันดับการทำประตูของผู้เล่น

### อันดับคลีนชีตส์ของผู้รักษาประตู
* สถิติของ เอกชัย ศรีแสงจันทร์ นับรวมนัดที่ถูกส่งลงมาเป็นตัวสำรอง 1 นัด (พบสโมสรฟุตบอลบางเสาธง) และรักษาคลีนชีตส์ไว้ได้

## อ้างอิง

2565
สมุทรสาคร ซิตี้
มิสแกรนด์สมุทรสาคร

**มิสแกรนด์สมุทรสาคร** เป็นการประกวดนางงาม ระดับจังหวัดของประเทศไทย ซึ่งคัดเลือกตัวแทนจากจังหวัดสมุทรสาครไปประกวด มิสแกรนด์ไทยแลนด์ จัดขึ้นครั้งแรกเมื่อปี พ.ศ. 2560 โดย พรทิพย์ วงษ์เชิดขวัญ

ตัวแทนจากจังหวัดสมุทรสาครยังไม่เคยคว้าตำแหน่งมิสแกรนด์ไทยแลนด์ได้ รอบสูงสุดและรอบเดียวที่ตัวแทนของจังหวัดทำได้คือรอบ 20 คนสุดท้ายซึ่งปฐมาวดี ช่วยประสิทธิ์ทำได้ในปี พ.ศ. 2560

## อ้างอิง

สมทุรสาคร
หมวดหมู่:วัฒนธรรมของจังหวัดสมุทรสาคร
คุโรมิ

เป็นตัวละครแมสคอตของซานริโอ และเป็นคู่ปรับสายดาร์กของมายเมโลดี้ เธอเปิดตัวครั้งแรกในซีรีส์อนิเมะปี 2005 เรื่อง *[[Onegai My Melody]]* คุโรมิถูกนำเสนอในฐานะตัวละครที่มีนิสัยดื้อรั้น มีความเกเรแบบอาชญากร แต่ก็มีด้านที่เป็นผู้หญิงซ่อนอยู่ ทั้งนี้ผู้สร้างสรรค์การออกแบบตัวละครของเธอยังไม่แน่ชัด โดยระหว่างสตูดิโอ Studio Comet ผู้สร้าง *Onegai My Melody* กับทางซานริโอ ต่างมีการอ้างสิทธิ์ถึงผู้ออกแบบตัวละครที่แตกต่างกัน

## การออกแบบและการสร้างสรรค์
คุโรมิเป็นตัวละครกึ่งมนุษย์ในรูปลักษณ์ของกระต่ายเพศหญิงที่มีขนสีขาว สวมหมวกตัวตลก (jester hat) สีดำ ที่มีลายกะโหลกสีชมพู มีจมูกสีชมพู และมีหางแบบปีศาจ เธอถูกออกแบบครั้งแรกในปี 2005 เพื่อให้เป็นคู่ปรับของมายเมโลดี้ ในซีรีส์อนิเมะเรื่อง *[[Onegai My Melody]]* โดยเดิมทีเธอถูกตั้งชื่อว่า 

บุคลิกของเธอถูกอธิบายว่าเป็นคนขี้อิจฉา เจ้าเล่ห์ โกรธง่าย และคาดเดาไม่ได้ อีกทั้งยังไม่มีความลังเลที่จะก่ออาชญากรรมต่าง ๆ ในการปรากฏตัวครั้งแรกของเธอ เธอเป็นหัวหน้าแก๊งมอเตอร์ไซค์ อย่างไรก็ตาม เธอก็ยังมีด้านที่เป็นผู้หญิงซ่อนอยู่ โดยเฉพาะการแพ้ทางให้กับหนุ่มรูปงาม และความชื่นชอบในนิยายรักโรแมนติก เธอเกิดในวันฮาโลวีน วันที่ 31 ตุลาคม

เรื่องของผู้ออกแบบตัวละครคุโรมิยังคงเป็นที่ถกเถียง โดยทั้ง Tomoko Miyagawa ศิลปินจาก Studio Comet และ ยูโกะ ยามากูจิ ผู้ออกแบบเฮลโลคิตตี ต่างอ้างว่าเป็นผู้ออกแบบดั้งเดิมของเธอ สิ่งนี้ได้นำไปสู่ข้อพิพาททางกฎหมายระหว่างทั้งสองบริษัทในเดือนมิถุนายน 2025 นอกจากนี้ ทาง Studio Comet ยังอ้างว่า มาโกโตะ โมริวากิ ผู้กำกับซีรีส์ เป็นผู้ตั้งชื่อให้กับคุโรมิอีกด้วย

## อ้างอิง

## แหล่งข้อมูลอื่น
* Kuromi on Sanrio's official website

หมวดหมู่:ตัวการ์ตูนซานริโอ
หมวดหมู่:ตัวละครที่เป็นกระต่าย
หมวดหมู่:สัญลักษณ์นำโชคญี่ปุ่น
หมวดหมู่:สัญลักษณ์นำโชคการ์ตูน
หมวดหมู่:สัญลักษณ์นำโชคโทรทัศน์
หมวดหมู่:สัญลักษณ์นำโชคของเล่น
หมวดหมู่:มาสคอตอนิเมะและมังงะ
หมวดหมู่:ตัวละครหญิงในโทรทัศน์
หมวดหมู่:ตัวละครหญิงในแอนิเมชัน
หมวดหมู่:ตัวละครหญิงในการโฆษณา
หมวดหมู่:สัญลักษณ์นำโชคที่ปรากฏตัวครั้งแรกในปี พ.ศ. 2548
เจนเน-เจนโน

**เจนเน-เจนโน** () เป็นแหล่งมรดกโลกของยูเนสโกที่ตั้งอยู่ในหุบเขาแม่น้ำไนเจอร์ของประเทศมาลี ถือเป็นที่ตั้งเดิมของทั้งเจนเนและมาลี ซึ่งมีความหมายตรงตัวว่า "เจนเนโบราณ" และถือเป็นหนึ่งในศูนย์กลางเมืองที่เก่าแก่ที่สุดและเป็นแหล่งโบราณคดีที่มีชื่อเสียงที่สุดแอฟริกาตะวันตก 

แหล่งโบราณคดีนี้ตั้งอยู่ห่างจากเมืองสมัยใหม่ประมาณ  และเชื่อว่ามีความเกี่ยวข้องกับการค้าระยะไกลและอาจรวมถึงการปลูกข้าวในแอฟริกาด้วย เชื่อกันว่าพื้นที่นี้มีขนากมากกว่า  แต่ยังไม่ได้รับการยืนยันผ่านงานสำรวจเชิงลึก ด้วยความช่วยเหลือจากการขุดค้นทางโบราณคดี โดยเฉพาะอย่างยิ่งโดยโรเดอริกและซูซาน แมคอินทอช สถานที่แห่งนี้จึงเป็นที่รู้จักกันว่ามีคนอาศัยอยู่ตั้งแต่ 250 ปีก่อน ค.ศ. จนถึง ค.ศ. 900 ก่อนหน้านี้ นักวิชาการไม่เชื่อว่าเครือข่ายการค้าขั้นสูงและสังคมที่ซับซ้อนได้พัฒนาขึ้นในแอฟริกาตะวันตกจนกระทั่งพ่อค้าเริ่มเดินทางมาจากทางเหนือ อย่างไรก็ตาม แหล่งโบราณคดีอย่างเจนเน-เจนโนได้หักล้างข้อโต้แย้งนี้ เนื่องจากธรรมเนียมเหล่านี้ในแอฟริกาตะวันตกเคยเจริญรุ่งเรืองมานานก่อนหน้านั้นแล้ว 

เมื่อช่วงล่าสุด นักวิชาการตั้งข้อสรุปว่าอารยธรรมสมภาพนิยมของเจนเน-เจนโนน่าจะก่อตั้งโดยต้นตระกูล Mande ของชาวโมโซ ที่อยู่อาศัยของพวกเขาในพื้นที่นี้อยู่ในช่วงศตวรรษที่ 3 ก่อน ค.ศ. ถึงคริสตศตวรรษที่ 13

## อ้างอิง

## ข้อมูล

*
*

## อ่านเพิ่ม

* Link is to a file of the complete issue. It contains poor images.
* Link requires subscription to Aluka.
*
*

## แหล่งข้อมูลอื่น
*Archaeology of West Africa at Rice University
*Old Towns of Djenné: UNESCO World Heritage Site

หมวดหมู่:เจนเน
หมวดหมู่:อดีตพื้นที่ที่มีประชากรในประเทศมาลี
หมวดหมู่:แหล่งโบราณคดีในประเทศมาลี
หมวดหมู่:แหล่งโบราณคดีในแอฟริกาตะวันตก
เนาวาล บินต์ ฏอริก

ซัยยิดะฮ์ **เนาวาล บินต์ ฏอริก อาล ซะอีด** (; ประสูติ 20 พฤศจิกายน ค.ศ. 1951) เป็นสมาชิกเชื้อพระวงศ์โอมาน โดยเป็นอดีตพระชายาของสุลต่านกอบูส บิน ซะอีด อาล ซะอีด และพระเชษฐภคิณีของสุลต่านฮัยษัม บิน ฏอริก

## พระชนม์ชีพช่วงต้น
ซัยยิดะฮ์เนาวาลประสูติในวันที่ 20 พฤศจิกายน ค.ศ. 1951 จากซัยยิดฏอริก อิบน์ ตัยมูร อาล ซะอีด นายกรัฐมนตรีโอมาน กับพระมเหสีองค์ที่สองนาม ซัยยิดะฮ์ Shawana bint Nasir Al Busaidiyah พระนางมีพี่น้อง 8 พระองค์ รวมถึง สุลต่านฮัยษัม บิน ฏอริก ซัยยิด อะซะอัด บิน ฏอริก และซัยยิด ชิฮาบ บิน ฏอริก

พระนางสำเร็จการศึกษาที่เจนีวาก่อนเสด็จกลับโอมาน

## สมรส
เมื่อวันที่ 22 มีนาคม ค.ศ. 1976 ซัยยิดะฮ์เนาวาลสมรสกับสุลต่านกอบูส บิน ซะอีด พระราชโอรสของลูกพี่ลูกน้อง พระนางใช้พระนามตอนสมรสว่ากามิละฮ์ ซึ่งก็เป็นพระนามของพระอัยยิกาฝั่งพระบิดา การสมรสสิ้นสุดด้วยการหย่าใน ค.ศ. 1979 โดยไม่มีพระราชโอรสธิดา พระนางสมรสใหม่ใน ค.ศ. 2005 ส่วนสุลต่านกอบูสยังคงไม่สมรส

## ตำแหน่ง
*20 พฤศจิกายน ค.ศ. 1951 – ปัจจุบัน: เฮอร์ไฮเนส ซัยยิดะฮ์ เนาวาล บินต์ ฏอริก อาล ซะอีด

## อ้างอิง

เนาวาล ฏอริก
เนาวาล ฏอริก
เนาวาล ฏอริก
หมวดหมู่:มุสลิมอิบาฎียะฮ์ชาวโอมาน
หมวดหมู่:บุคคลจากมัสกัต
หมวดหมู่:บุตรของนายกรัฐมนตรี
หมวดหมู่:ชาวโอมานเชื้อสายเซอร์แคสเชีย
จังหวัดอีสเทิร์นเคป

**จังหวัดอีสเทิร์นเคป** (  ; , ) เป็นหนึ่งในเก้าจังหวัดของประเทศแอฟริกาใต้ เมืองหลวงคือ บิโช และเมืองที่ใหญ่ที่สุดคือ เกเบอร์ฮา (พอร์ตเอลิซาเบท) ด้วยสภาพภูมิอากาศและเป็นเมืองสมัยศตวรรษที่ 19 ทำให้ที่นี่เป็นจุดหมายปลายทางยอดนิยมสำหรับนักท่องเที่ยว นอกจากนี้ยังเป็นที่รู้จักในฐานะบ้านของนักเคลื่อนไหวต่อต้านการแบ่งแยกสีผิวหลายคน รวมถึงเนลสัน แมนเดลา สตีฟ บีโก และคริส ฮานี

จังหวัดนี้มีขนาดพื้นที่ใหญ่เป็นอันดับสองของประเทศ (168,966&nbsp;กม.2) รองจากจังหวัดนอร์เทิร์นเคป จังหวัดก่อตั้งขึ้นในปี 1994 จากดินแดนของชาวคอซา หรือ บันตูสถานของทรานสไก และซิสเก ร่วมกับพื้นที่ทางตะวันออกของจังหวัดเคป ส่วนกลางและตะวันออกของจังหวัดนี้เป็นดินแดนดั้งเดิมของชาวคอซาพื้นเมือง ในปี 1820 พื้นที่นี้ ซึ่งเป็นที่รู้จักในชื่ออาณาจักรคอซา เริ่มมีการตั้งถิ่นฐานโดยชาวยุโรปที่มาจาก อังกฤษ สกอตแลนด์ และ ไอร์แลนด์ จังหวัดอีสเทิร์นเคปเป็นจังหวัดเดียวในแอฟริกาใต้ที่จำนวนชาวแอฟริกันผิวดำลดลงจาก 86.6% เหลือ 85.7% นับตั้งแต่การสิ้นสุดการแบ่งแยกสีผิว (Apartheid) ในปี 1994

## อ้างอิง

หมวดหมู่:รัฐและดินแดนที่ก่อตั้งในปี พ.ศ. 2537
หมวดหมู่:จังหวัดของประเทศแอฟริกาใต้
โคกบัลลังก์

**โคกบัลลังก์** ( ) เป็นตำบล (*[[Administrative divisions of Cambodia|ฆุม]]*) ในอำเภอมงคลบุรี จังหวัดบันทายมีชัยทางตะวันตกเฉียงเหนือของประเทศกัมพูชา

## หมู่บ้าน

* โคกบัลลังก์ (គោកបល្ល័ង្ក)
* ตาอัน (តាអន)
* บราฬายไชร (ប្រឡាយជ្រៃ)
* เชิงจาบ (ជើងចាប)
* ผาตสัณเฎาง์ (ផាត់សណ្តោង; ผาตสัณโฎง)
* จาร์เทม็ย (ចារថ្មី; จาร์-ถมี)
* ผอาวเทม็ย (ផ្អាវថ្មី; ผอาว-ถมี)
* ตาสัล (តាសល់)

## อ้างอิง
ตั๊กแตนนักฆ่า

***ตั๊กแตนนักฆ่า*** () เป็นภาพยนตร์เกาหลีใต้แนวแอ็คชั่นระทึกขวัญปี ค.ศ. 2025 เขียนบทและกำกับโดยอี แท-ซ็อง ซึ่งเป็นภาพยนตร์เรื่องแรกของเขาสำหรับเน็ตฟลิกซ์ ภาพยนตร์เรื่องนี้นำแสดงโดยอิม ซี-วันและพัก กยู-ย็องและร่วมเขียนบทโดย บย็อน ซ็อง-ฮย็อน เป็นภาพยนตร์ภาคแยกซึ่งอยู่ในจักรวาลนักฆ่ารับจ้างเดียวกันกับภาพยนตร์เรื่อง *[[คิลบกซุน]]* ในปี ค.ศ. 2023

ภาพยนตร์เรื่องนี้สตรีมบนเน็ตฟลิกซ์ตั้งแต่วันที่ 26 กันยายน ค.ศ. 2025

## เรื่องย่อ
ภาพยนตร์เรื่องนี้เกี่ยวกับแมนทิส นักฆ่าฝีมือฉกาจที่กลับมาจากวันหยุดพักร้อนและพบว่าโลกของนักฆ่าเต็มไปด้วยความโกลาหล ทำให้เขาได้พบกับแจอี อดีตคู่ซ้อมและคู่แข่ง และดกโก อดีตนักฆ่าชื่อดัง ในไม่ช้าเขาก็ตระหนักว่าพวกเขาทั้งหมดกำลังแข่งขันกันเพื่อเป็นนักฆ่าหมายเลขหนึ่ง

## อ้างอิง

หมวดหมู่:ภาพยนตร์เกาหลีใต้ที่ออกฉายในปี พ.ศ. 2568
หมวดหมู่:ภาพยนตร์ภาษาเกาหลีในคริสต์ทศวรรษ 2020
หมวดหมู่:ภาพยนตร์ต้นฉบับของเน็ตฟลิกซ์
เปียมเกาะสนา

**เปียมเกาะสนา** (, พามเกาะสนา) เป็นฆุม (ตำบล) ในอำเภอสตึงตรัง จังหวัดกำปงจาม ประเทศกัมพูชา

ตำบลนี้เป็นบ้านเกิดของฮุน เซน นายกรัฐมนตรีกัมพูชา

## หมู่บ้าน

*Peam Krau
*Peam Knong
*Dei Leu
*Tuol Roka
*Dei Doh
*Preaek Sangkae Kaeut
*Preaek Sangkae Lech
*Kaoh Kandal
*Srae Sangkae

## อ้างอิง
อุนเดอร์แบร์ค

**อุนเดอร์แบร์ค** () เป็นบิตเทอร์ประเภทไดเจสทีฟ ผลิตในไรน์แบร์ค ประเทศเยอรมนี เป็นผลิตภัณฑ์โดยอุรเดอร์แบร์ค อาเก (Underberg AG) อุนเดอร์แบร์คทำมาจากสมุนไพรมีกลิ่นที่ผสมผสานกันโดยใช้ตำรับเฉพาะของตระกูลซึ่งผลิตสืบเนื่องกันต่อมา อุเนดอร์แบร์คถือเป็นคร็อยเทอร์ลีคือร์ที่มีจำหน่ายมากที่สุดยี่ห้อหนึ่งในท้องตลาด ส่วนประกอบของอุนเดอร์แบร์คมีสารสกัดสมุนไพรร้อยละ 1.3 ตามน้ำหนัก เชื่อกันว่าอุนเดอร์แบร์คทีคุณสมบัติช่วยเรื่องการย่อย การบ่มใช้ถังไม้โอ๊กสโลวีเนียนานหลายเดือนเพื่อเพิ่มรส ในสหรัฐ อุนเดอร์แบร์คจัดเป็นอาหารและเครื่องดื่มประเภทน้ำมันระเหย จึงวางจำหน่ายได้โดยไม่ต้องใช้ใบอนุญาตจำหน่ายเครื่องดื่มแอลกอฮอล์

## อ้างอิง

หมวดหมู่:เครื่องดื่มแอลกอฮอล์
หมวดหมู่:เครื่องดื่มเยอรมัน
หมวดหมู่:ไรน์แบร์ค
เชียร์สุดใจ ไปสุดฝัน

***เชียร์สุดใจ ไปสู่ฝัน*** เป็นละครโทรทัศน์เกาหลีใต้นำแสดงโดย ฮัน จี-ฮย็อน, แพ อิน-ฮย็อก, คิม ฮย็อน-จิน, จัง กยู-รี, อี อึน-ซัม และยัง ดง-กึน ออกอากาศตอนแรกทางช่องเอสบีเอสทีวีเมื่อวันที่ 3 ตุลาคม ค.ศ. 2022 และออกอากาศทุกวันจันทร์และอังคาร เวลา 22.00 น. (เวลามาตรฐานเกาหลี) 

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์โดยสตูดิโอเอส
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์แนวเพลงเกาหลีใต้
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
วัดโพธิ์งาม (จังหวัดนครนายก)

**วัดโพธิ์งาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาริกา อำเภอเมืองนครนายก จังหวัดนครนายก

วัดโพธิ์งามตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2520

วัดโพธิ์งามเป็นวัดที่มีสิ่งศักดิ์สิทธิ์มากมาย ได้แก่ หลวงพ่อพระพุทธมงคลนิมิต (หลวงพ่อใหญ่ศักดิ์สิทธิ์) พระบรมสารีริกธาตุ ภายในวิหารจตุรภัทรมหามงคลนิมิต มีอนุสาวรีย์เจ้าพ่อขุนด่าน และพระราหูอมจันทร์ แก้เคล็ดปีชง ส่วนของศาลาพระราหูมีลักษณะทรง 8 เหลี่ยม สูง 8 เมตร กว้าง 8 เมตร พระราหูประดิษฐานอยู่ด้านบนสร้างด้วยไม้มงคล 9 ชนิด แต่ละชนิดมีอายุกว่า 100 ปี ฐานล่างประกอบเสาไม้มงคล แกะสลักลวดลาย จำนวน 9 ชนิด คือ ไม้สัก ไม้พะยูง ไม้ขนุน ไม้ทองหลาง ไม้ชัยพฤกษ์ ไม้กันเกรา ไม้สีศก ไม้ทรงบาดาล และไม้ราชพฤกษ์

## อ้างอิง

โพธิ์งาม
สิเมโอน (บุตรยาโคบ)

**สิเมโอน** (; ) เป็นบุตรชายคนที่ 2 จากทั้งหมด 6 คนของยาโคบและเลอาห์ (เป็นบุตรชายคนที่ 2 จากทั้งหมด 12 คนของยาโคบ) และเป็นผู้ก่อตั้งเผ่าสิเมโอนแห่งวงศ์วานอิสราเอลตามที่ระบุในหนังสือปฐมกาลของคัมภีร์ฮีบรู นักวิชาการคัมภีร์ไบเบิลถือว่าเผ่าสิเมโอนเป็นส่วนหนึ่งของสมาพันธรัฐของวงศ์วานอิสราเอลดั้งเดิม ชื่อสิเมโอนไม่ปรากฏในบางส่วนของคัมภีร์ไบเบิลที่ระบุรายชื่อของเผ่าต่าง ๆ นักวิชาการบางครั้งมีความเห็นว่าตอนแรกเผ่าสิเมโอนไม่ได้ถือว่าเป็นเผ่าที่แยกออกมาอย่างชัดเจน นักวิชาการคัมภีร์ไบเบิลบางคนเชื่อว่าเผ่าสิเมโอนไม่ถูกถือว่าเป็นเผ่าที่แยกออกมาอย่างชัดเจนเนื่องด้วยเรื่องอื้อฉาวของศิมรี  พรของโมเสสก่อนเสียชีวิตไม่ได้กล่าวถึงเผ่าสิเมโอนเพราะยาโคบแช่งสิเมโอนไว้ในปฐมกาล 49:5-7 และเพราะเรื่องของพระบาอัลเปโอร์

## บุตร
*เยมูเอล (หรือเนมูเอล) - ตระกูลเนมูเอล
*ยามีน - ตระกูลยามีน
*โอหาด
*ยาคีน - ตระกูลยาคีน
*โศหาร์ (หรือเศ-ราห์) - ตระกูลเศ-ราห์
*ชาอูล (บุตรชายที่เกิดกับหญิงชาวคานาอัน) - ตระกูลชาอูล

## ดูเพิ่ม
* เผ่าสิเมโอน

## อ้างอิง

## แหล่งข้อมูลอื่น
*

หมวดหมู่:ผู้ก่อตั้งเผ่าในคัมภีร์ไบเบิล
หมวดหมู่:บุตรของยาโคบ
หมวดหมู่:เผ่าสิเมโอน
หมวดหมู่:บุคคลจากหนังสือปฐมกาล
หมวดหมู่:ผู้ฆ่าคนในคัมภีร์ไบเบิล
หอสมุดแพทยศาสตร์แห่งชาติสหรัฐ

**หอสมุดแพทยศาสตร์แห่งชาติสหรัฐ** () หรือ **เอ็นแอลเอ็ม** (NLM) เป็นหอสมุดซึ่งดำเนินการโดยรัฐบาลกลางสหรัฐ และเป็นหอสมุดแพทยศาสตร์ที่ใหญ่ที่สุดในโลก

ตั้งอยู่ในบาเธซดา รัฐแมริแลนด์ โดยเอ็นแอลเอ็มนี้เป็นสถาบันหนึ่งในสถาบันสุขภาพแห่งชาติสหรัฐ (National Institutes of Health) โดยมีหนังสือ วารสาร รายงานทางวิชาการ ต้นฉบับ ไมโครฟิล์ม ภาพถ่าย และภาพด้านการแพทย์และวิทยาศาสตร์ที่เกี่ยวข้อง รวมถึงบางผลงานที่เก่าแก่และหายากที่สุดของโลก รวมกันมากกว่าเจ็ดล้านรายการ

ข้อมูลเมื่อตุลาคม 2023 รักษาการในผู้อำนวยการของเอ็นแอลเอ็มคือสตีเฟน เชอร์รี่

## ดูเพิ่มเติม
* JournalReview.org
* ระบบการจำแนกประเภทหอสมุดแพทยศาสตร์แห่งชาติ
* PubMed

## เชิงอรรถและอ้างอิง

## อ่านเพิ่มเติม
* 
* 
* 
* 
* 

## แหล่งข้อมูลอื่น

* เว็บไซต์ทางการ
* ''A Brief History of NLM''
* Clinical Trials สารสนเทศการวิจัย
* HIV Info การบำบัดรักษาและสารสนเทศการทดลองทางคลินิก
* History of Medicine Division: Finding Aids  การบริการแบบค้นพบ 

หมวดหมู่:สถาบันสุขภาพแห่งชาติ
หมวดหมู่:หอสมุดวิจัย
หมวดหมู่:แพทยศาสตรศึกษา
หมวดหมู่:ประวัติศาสตร์การแพทย์
ดรีม (เพลงลิซ่า)

"**ดรีม**" () เป็นเพลงของแร็ปเปอร์และนักร้องชาวไทย ลิซ่า ออกจำหน่ายผ่านสังกัดแอลลาวด์และอาร์ซีเอเรเคิดส์เมื่อวันที่ 28 กุมภาพันธ์ 2025 เป็นหนึ่งในแทร็กจากสตูดิโออัลบั้มชุดแรก *[[ออลเทอร์อีโก]]* (2025) ภาพยนตร์สั้นนำแสดงโดยลิซ่าและเค็นตาโร ซากางูจิ นักแสดงชาวญี่ปุ่น กำกับโดยโอจุน กว็อน ออกฉายรอบปฐมทัศน์เมื่อวันที่ 13 สิงหาคม หลังจากภาพยนตร์สั้นออกฉาย เพลงขึ้นอันดับที่หนึ่งบนชาร์ตแนวเพลงยอดนิยมอย่างเป็นทางการของประเทศไทย นับเป็นเพลงที่สองของลิซ่าต่อจากเพลง "บอร์นอะเกน"

## เบื้องหลังและการวางจำหน่าย
หลังออกจากวายจีเอนเตอร์เทนเมนต์เพื่อดำเนินกิจกรรมเดี่ยว ลิซ่าได้ก่อตั้งบริษัทจัดการศิลปินของตนเองชื่อ แอลลาวด์ ในเดือนกุมภาพันธ์ 2024 และเซ็นสัญญากับอาร์ซีเอเรเคิดส์ในเดือนเมษายน เพื่อออกเพลงเดี่ยวร่วมกับแอลลาวด์ ในวันที่ 19 พฤศจิกายน ลิซ่าประกาศเปิดตัวสตูดิโออัลบั้มชุดแรก *[[ออลเทอร์อีโก]]* (2025) และเปิดเผยรายชื่อแทร็กในอัลบั้มเมื่อวันที่ 21 กุมภาพันธ์ 2025 ซึ่งรวมถึง "ดรีม" นับเป็นแทร็กที่สิบสามในอัลบั้ม โดยเพลงออกจำหน่ายพร้อมกับอัลบั้มเมื่อวันที่ 28 กุมภาพันธ์

## อ้างอิง

หมวดหมู่:เพลงในปี พ.ศ. 2568
หมวดหมู่:ภาพยนตร์สั้นในปี พ.ศ. 2568
หมวดหมู่:เพลงของลิซ่า (แร็ปเปอร์)
หมวดหมู่:เพลงที่ประพันธ์คำร้องโดยลิซ่า (แร็ปเปอร์)
กมลศักดิ์ ลีวาเมาะ

**กมลศักดิ์ ลีวาเมาะ** (เกิด 24 กันยายน พ.ศ. 2510) เป็นทนายความและนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนราธิวาส และอดีตโฆษกพรรคประชาชาติ

## ประวัติ
กมลศักดิ์ เกิดเมื่อวันที่ 24 กันยายน พ.ศ. 2510 ที่จังหวัดนราธิวาส สำเร็จการศึกษาระดับปริญญาตรี จากคณะนิติศาสตร์ มหาวิทยาลัยรามคำแหง จากนั้นได้เข้าอบรมเป็นเนติบัณฑิตไทย ก่อนจะไปศึกษาต่อและสำเร็จการศึกษาระดับปริญญาโท ศิลปศาสตรมหาบัณฑิต (การบริหารการพัฒนาสังคม) จากคณะพัฒนาสังคมและยุทธศาสตร์การบริหาร สถาบันบัณฑิตพัฒนบริหารศาสตร์

วันที่ 20 มีนาคม พ.ศ. 2569 เวลา 01:09 น. ในขณะเดินทางกลับจากกรุงเทพมหานคร หลังเสร็จสิ้นการลงมติเลือกนายกรัฐมนตรี กมลศักดิ์ถูกคนร้ายลอบยิงใส่รถที่หน้าปากทางเข้าบ้านพักของตนที่ตำบลบาเจาะ อำเภอบาเจาะ จังหวัดนราธิวาส โดยคนขับรถและผู้ติดตามถูกยิงได้รับบาดเจ็บ ส่วนกมลศักดิ์หมอบในพื้นที่รถหลบกระสุนได้ทันจึงไม่ได้รับบาดเจ็บ

## การทำงาน
เดิมประกอบอาชีพเป็นทนายความ มีความเชี่ยวชาญและความโดดเด่นในการทำคดีด้านสิทธิมนุษยชนในพื้นที่ 3 จังหวัดชายแดนภาคใต้ ต่อมาได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนราธิวาส ในการเลือกตั้งปี พ.ศ. 2550 ในสังกัดพรรคเพื่อแผ่นดิน และการเลือกตั้งปี พ.ศ. 2554 สังกัดพรรคมาตุภูมิ แต่ไม่ได้รับเลือกตั้ง จากนั้นในการเลือกตั้งปี พ.ศ. 2557 ได้ย้ายมาสังกัดพรรคเพื่อไทย แต่การเลือกตั้งครั้งนั้นเป็นโมฆะ ก่อนที่จะได้รับเลือกตั้งครั้งแรกในการเลือกตั้งปี พ.ศ. 2562 สังกัดพรรคประชาชาติ

### สมาชิกสภาผู้แทนราษฎร
กมลศักดิ์ ลีวาเมาะ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนราธิวาส สังกัดพรรคประชาชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนราธิวาส สังกัดพรรคประชาชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนราธิวาส สังกัดพรรคประชาชาติ

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดนราธิวาส
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:ทนายความชาวไทย
หมวดหมู่:นักการเมืองจากจังหวัดนราธิวาส
หมวดหมู่:สมาชิกสภาผู้แทนราษฎรจังหวัดนราธิวาส
หมวดหมู่:พรรคเพื่อแผ่นดิน
หมวดหมู่:พรรคมาตุภูมิ
หมวดหมู่:พรรคเพื่อไทย
หมวดหมู่:นักการเมืองพรรคประชาชาติ (พ.ศ. 2561)
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้รอดชีวิตจากการลอบสังหาร
อัลฟาไดรฟ์วัน

**อัลฟาไดรฟ์วัน** (; เขียนด้วยตัวพิมพ์ใหญ่ทั้งหมด; ย่อว่า **ALD1**) เป็นบอยแบนด์จากประเทศเกาหลีใต้ ก่อตั้งผ่านรายการแข่งขันเรียลลิตีของช่องเอ็มเน็ต *[[บอยส์ทูแพลนเน็ต]]* และอยู่ภายใต้การดูแลของ WakeOne วงประกอบด้วยสมาชิกแปดคน ได้แก่ จุนซอ, อาร์โน, ลีโอ, ก็อนอู, ซังว็อน, ซินหลง, อันซิน และซังฮย็อน วงเปิดตัวเมื่อวันที่ 12 มกราคม ค.ศ. 2026 พร้อมอีพีชุดแรกชื่อ *Euphoria* และจะทำกิจกรรมภายใต้สัญญาเป็นระยะเวลา 5 ปี

## สมาชิก
* จุนซอ ()
* อาร์โน ()
* ลีโอ () – หัวหน้าวง
* กอนอู ()
* ซังวอน ()
* ซินหลง ()
* อันซิน ()
* ซังฮยอน ()

## ผลงานเพลง
### อีพี

### ซิงเกิล

## หมายเหตุ

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2568
หมวดหมู่:กลุ่มดนตรีเคป็อป
หมวดหมู่: วงดนตรีจากโซล
หมวดหมู่: ผู้ชนะการประกวดร้องเพลง
หมวดหมู่: บอยแบนด์เกาหลีใต้
หมวดหมู่: วงดนตรีป็อปเกาหลีใต้
ตำบลคุตตะสัต

**คุตตะสัต** () เป็นฆุม (ตำบล) ในอำเภอโอ-จเริว จังหวัดบันทายมีชัยทางตะวันตกเฉียงเหนือของประเทศกัมพูชา

## หมู่บ้าน

* คบตูจ (គប់តូច)
* เกาะจาร์ (កោះចារ)
* คุตตะสัต (គុត្តសត)
* เยียโอต (យាយអត; ยาย-อต)

## อ้างอิง
คอร์ติส

**คอร์ติส** (; ) เป็นบอยแบนด์สัญชาติเกาหลีใต้ จัดตั้งขึ้นโดยบิกฮิตมิวสิก ประกอบด้วยสมาชิกห้าคน ได้แก่ เจมส์, จูฮุน, มาร์ติน, ซ็องฮย็อน และ ก็อนโฮ เปิดตัวเมื่อวันที่ 18 สิงหาคม ค.ศ. 2025 ด้วยซิงเกิลดิจิทัลชื่อ "What You Want" และต่อมาวางจำหน่ายอีพีแรกชื่อ*[[คัลเลอร์เอาต์ไซด์เดอะไลนส์]]*

## ที่มา
ชื่อของ "Cortis" มาจากตัวอักษรหกตัวในวลี "Color Outside the Lines" ซึ่งสื่อถึงแนวคิดของวงที่มุ่งมั่นจะคิดอย่างอิสระ ไม่ยึดติดกับกรอบและความคาดหวังของสังคม

## ประวัติ
### ค.ศ. 2025–ปัจจุบัน: การเดบิวต์ด้วย ''คัลเลอร์เอาต์ไซด์เดอะไลนส์''
บริษัทแม่ของบิกฮิตมิวสิกคือไฮบ์คอร์ปอเรชัน เปิดเผยแผนจัดตั้งบอยแบนด์ใหม่ครั้งแรกในเดือนเมษายน ค.ศ. 2025 โดยวางกำหนดการเดบิวต์ไว้ในไตรมาสที่สามของปี ต่อมาในเดือนมิถุนายนบิกฮิตมิวสิกได้ประกาศวันเดบิวต์เป็นเดือนสิงหาคม รายชื่อสมาชิกและชื่อวง Cortis ได้รับการประกาศอย่างเป็นทางการเมื่อวันที่ 14 กรกฎาคม และ 7 สิงหาคม ตามลำดับ 

คอร์ติสได้ปล่อยมิวสิกวิดีโอเพลงก่อนเดบิวต์ "Go!" เมื่อวันที่ 11 สิงหาคม ค.ศ. 2025 และเดบิวต์อย่างเป็นทางการด้วยเพลง "What You Want" เมื่อวันที่ 18 สิงหาคม ค.ศ. 2025 ซึ่งเป็นซิงเกิลนำจากอีพีแรก *คัลเลอร์เอาต์ไซด์เดอะไลนส์* ต่อมาอีพีถูกวางจำหน่ายเมื่อวันที่ 8 กันยายน ค.ศ. 2025 พร้อมกับซิงเกิลที่สาม "Fashion"

## สมาชิก
* เจมส์ () เกิด 14 ตุลาคม พ.ศ. 2548 , ค.ศ. 2005 อายุ 20 ปี สัญชาติ ไทย-จีน
* จูฮุน () เกิด 3 มกราคม พ.ศ. 2551 , ค.ศ. 2008 อายุ 18 ปี สัญชาติ เกาหลีใต้
* มาร์ติน () — ลีดเดอร์ เกิด 20 มีนาคม พ.ศ. 2551 , ค.ศ. 2008 อายุ 18 ปี สัญชาติ เกาหลีใต้-แคนาดา
* ซองฮยอน () เกิด 13 มกราคม พ.ศ. 2552 , ค.ศ. 2009 อายุ 17 ปี สัญชาติ เกาหลีใต้
* กอนโฮ () เกิด 14 กุมภาพันธ์ พ.ศ. 2552 , ค.ศ. 2009 อายุ 17 ปี สัญชาติ เกาหลีใต้

## ผลงานเพลง
### อีพี

### ซิงเกิล

### เพลงอื่นๆ ที่ติดชาร์ต

## ผลงานวิดีโอ
### มิวสิควีดีโอ

## การแสดงสด
### งานเทศกาลดนตรี

### งานรับรางวัล

## หมายเหตุ

## อ้างอิง

## แหล่งข้อมูลอื่น

* 

หมวดหมู่:บอยแบนด์เกาหลีใต้
หมวดหมู่:เคป็อป
หมวดหมู่:ศิลปินสังกัดไฮป์
หมวดหมู่:วงดนตรีที่ก่อตั้งในปี พ.ศ. 2568
นครรัฐแม่ระเมิง

**นครรัฐแม่ระเมิง** บ้างเรียก **รัฐแห่งขุนเขาที่แม่ระเมิง** เป็นชื่อสมมุติของรัฐในอดีตที่ไม่ปรากฏชื่อแห่งหนึ่ง ตั้งอยู่บริเวณภูเขาที่สลับซับซ้อนของทิวเขาถนนธงชัย ในหมู่บ้านแม่ระเมิง อำเภอท่าสองยาง จังหวัดตาก และพบเรื่อยไปจนถึงพื้นที่อำเภออมก๋อย จังหวัดเชียงใหม่ สันนิษฐานว่า ประชากรหลักเป็นชาวเขาโบราณกลุ่มหนึ่งที่มีวัฒนธรรมของตนเอง มีการรวมกลุ่มกันอย่างเข้มแข็ง และมีธรรมเนียมการนับถือผีที่เคร่งครัด จากการหาค่าอายุวัตถุโบราณด้วยคาร์บอน-14 พบว่าชาวเขากลุ่มนี้อาศัยอยู่ในพื้นที่มาช้านานไม่ต่ำกว่าพุทธศตวรรษที่ 5 ก่อนการมาถึงของชาวไทเสียอีก

รัฐแห่งนี้มีลักษณะเป็นรัฐการค้าบนยอดดอยที่มีการติดต่อค้าขายกับชาติที่อยู่ไกลออกไป เพราะตั้งอยู่บริเวณกึ่งกลางของอาณาจักรต่าง ๆ เช่น สุโขทัย เชียงใหม่ แม่ตื่น ฉอด ตาก และเมาะตะมะ ทำให้รัฐบนยอดดอยแห่งนี้มีความเฟื่องฟูทางเศรษฐกิจอย่างมาก จากการขุดค้นทางโบราณคดี ได้พบเครื่องลายครามยุคราชวงศ์หมิงของประเทศจีน พบเครื่องสังคโลกจากเตาเวียงกาหลง ลูกปัดโบราณในหลุมศพ และพบภาชนะดินเผาที่มีลักษณะเดียวกันกับที่พบในเขตเมืองโบราณแม่ต้าน (ยุค พ.ศ. 2000–2300) ซึ่งตั้งอยู่ใกล้เคียงกัน และพบอิทธิพลการแพร่กระจายของศาสนาพุทธในแถบพื้นที่สูงดังกล่าวด้วย ซึ่งได้รับจากการติดต่อกับชนพื้นราบหรือเมืองในหุบเขาที่ตั้งอยู่ใกล้เคียงกัน

## วัฒนธรรม
ผู้ช่วยศาสตราจารย์ พิพัฒน์ กระแจะจันทร์ กำหนดอายุของวัฒนธรรมที่แม่ระเมิงไว้ราว พ.ศ. 1900–2200 วัฒนธรรมที่โดดเด่นของรัฐแห่งขุนเขาที่แม่ระเมิง คือธรรมเนียมการฝังศพ ในสุสานที่มีลักษณะเนินวงกลม ขุดดินโดยรอบเป็นวงกลมคล้ายคูน้ำ บางแห่งเป็นเนินนูน บางแห่งแบนราบ กระจัดกระจายอยู่บนยอดเขา ภายในหลุมพบโครงกระดูกมนุษย์ บ้างก็พบเป็นอัฐิในไหยุคสุโขทัย มีการอุทิศถ้วยชาม อาวุธ และลูกปัดแก่ผู้วายชนม์ บนหลุมศพมีการปักหินไว้เหนือหลุม และบริเวณโดยรอบเนินดินหลุมศพบนดอยแบแล ยังพบซากวัดและสถูปเจดีย์น้อยใหญ่ตั้งอยู่ใกล้ ๆ กับแหล่งฝังศพ อุดมลักษณ์ ฮุ่นตระกูล คณะสังคมวิทยาและมนุษยวิทยา มหาวิทยาลัยธรรมศาสตร์ อธิบายว่า การปลงศพมีลักษณะใกล้เคียงกับชาวกะชีน ที่มีการขุดเนินดินอย่างเดียวกันเพื่อแบ่งแยกโลกความเป็นกับโลกความตายออกจากกันด้วยการขุดดินเป็นวงกลม และสันนิษฐานว่าชาวเขากลุ่มนี้ มีความเชื่อเรื่องฟ้าหรือสวรรค์ เมื่อพิจารณาจากการฝังศพบนยอดเขาสูง เนินดินนี้เปรียบเสมือนการส่งผู้วายชนม์ไปสู่เมืองฟ้าเมืองสวรรค์ ส่วนจอร์จ คอนโดมินัส สันนิษฐานว่า หลุมศพลักษณะนี้อาจเป็นของชาวลัวะ และนักวิชาการอื่น ๆ ยังสันนิษฐานว่าอาจเป็นชาวลัวะกับกะเหรี่ยงอาศัยร่วมกันก็มี ทว่าหลุมศพต่าง ๆ ถูกนักล่าสมบัติขุดจนไม่เหลือหลุมที่สมบูรณ์อยู่เลย ทำให้ยากต่อการศึกษาเรื่องพิธีกรรมการปลงศพที่ชัดเจน

ชนกลุ่มนี้นับถือศาสนาผีอย่างเคร่งครัด แต่ก็ได้รับอิทธิพลจากศาสนาพุทธ ซึ่งได้รับจากการติดต่อกับชนพื้นราบหรือเมืองในหุบเขาที่ตั้งอยู่ใกล้เคียงกัน เพราะศาสนาพุทธไม่ปฏิเสธความเชื่อเรื่องผี ทำให้ความเชื่อทั้งสองผสมผสานกันเป็นอย่างดี ซึ่งยังพบในวิถีความเชื่อของชาวลัวะและชาวกะเหรี่ยงยุคปัจจุบัน

นอกจากสุสานแล้ว ยังค้นพบป้อมโบราณบนยอดเขาครั้งแรกของประเทศไทย ซึ่งมีการดัดแปลงยอดเขาด้วยการขุดถนนล้อมรอบจำนวนสองป้อม แต่ละป้อมมีขนาดกว้าง 150x200 เมตร ทำให้ยอดเขามีความชันขึ้น มีการขุดคู คันดินสูงท่วมหัว และมีทางเข้าอยู่หนึ่งด้าน

## อ้างอิง

หมวดหมู่:รัฐสิ้นสภาพในประเทศไทย
หมวดหมู่:นครรัฐ
หมวดหมู่:ประวัติศาสตร์ของจังหวัดตาก
หมวดหมู่:ประวัติศาสตร์ของจังหวัดเชียงใหม่
แอร์การาอีบ

**แอร์การาอีบ** (; ) เป็นสายการบินจากหมู่เกาะเวสต์อินดีสของฝรั่งเศส ที่มีสำนักงานใหญ่ใน เลอซาบิม กัวเดอลุป สายการบินให้บริการเที่ยวบินสู่ตามกำหนดการและเที่ยวบินเช่าเหมาลำสู่จุดหมายปลายทางในหมู่เกาะเวสต์อินดีส จากท่าอากาศยานนานาชาติปวงตาปิทร์ในกัวเดอลุป โดยมีเมืองสำคัญในฟอร์-เดอ-ฟร็องส์ มาร์ตีนิก และสายการบินยังให้บริการเที่ยวบินระหว่างประเทศจากฐานการบินท่าอากาศยานออร์ลีในปารีสอีกด้วย

## กิจการองค์กร
กรุปดูเบรยล์ได้ถือหุ้นหลักในแอร์การาอีบ โดยอยู่ที่ 85% และมีพนักงาน 1,144 คนเมื่อปี 2021 แอร์การาอีบใช้ระบบการจัดการสายการบินของแอโรแพ็ก

## จุดหมายปลายทาง
[thumb|[เอทีอาร์ 72-600 ของแอร์การาอีบที่ใช้ในเที่ยวบินสู่จุดหมายปลายทางระดับภูมิภาค]]
ณ เดือนกันยายน ค.ศ. 2025 แอร์การาอีบให้บริการเที่ยวบินสู่จุดหมายปลายทางต่าง ๆ ดังต่อไปนี้:

### ข้อตกลงการบินร่วม
แอร์การาอีบได้มีข้อตกลงการบินร่วมกับสายการบินดังต่อไปนี้:

*แอร์คอร์ซิกา
*ชาแลร์เอวิเอชัน
*กูบานาเดอาเบียซิออน
*เฟรนช์บี
*ไอบีเรีย
*อิตาแอร์เวย์
*สกายฮายเอวิเอชันเซอร์วิส
*แอ็สแอนเซแอ็ฟ 
*แซ็งบาร์ตคอมมิวเตอร์
*ซันรายส์แอร์เวย์
*วินแอร์

## ฝูงบิน
[thumb|[แอร์บัส เอ330-300 ของแอร์การาอีบ]]
[thumb|[แอร์บัส เอ350-900 ของแอร์การาอีบ]]

### ฝูงบินปัจจุบัน
ณ เดือนกันยายน ค.ศ. 2025 แอร์การาอีบมีเครื่องบินประจำการในฝูงบินดังนี้:

แอร์การาอีบมีอายุฝูงบินเฉลี่ย 7.4 ปี

### ฝูงบินในอดีต
[thumb|[เซสนา 208 คาราวานของแอร์การาอีบในอดีต]]
[thumb|[ดอร์เนียร์ 228 ของแอร์การาอีบในอดีต]]
แอร์การาอีบเคยให้บริการเครื่องบินดังต่อไปนี้:

## อุบัติเหตุและอุบัติการณ์สำคัญ
*เมื่อวันที่ 24 มีนาคม ค.ศ. 2001 แอร์การาอีบ เที่ยวบินที่ 1501 ได้พุ่งชนเข้าสู่บ้านที่อยู่อาศัยขณะทำการร่อนลงจอดที่ท่าอากาศยานกุสตาฟที่ 3 ในแซ็ง-บาร์เตเลมี มีผู้โดยสาร 17 คน และลูกเรือสองคน โดยทั้งหมดเสียชีวิตพร้อมกับผู้เสียชีวิตอีกหนึ่งคนบนพื้นดินจากเหตุเพลิงไหม้ที่เกิดขึ้นตามมา การสอบสวนสรุปว่าเกิดจากความผิดพลาดของนักบินในการจัดการคันโยกแรงขับ รายงานระบุว่าลูกเรือได้เผลอส่งแรงขับเข้าไปในระยะ BETA โดยไม่ได้ตั้งใจ

## อ้างอิง

## แหล่งข้อมูลอื่น
* 
*เว็บไซต์ทางการ
*เว็บไซต์ทางการ 
หมวดหมู่:แอร์การาอีบ
หมวดหมู่:สายการบินสัญชาติฝรั่งเศส
หมวดหมู่:สายการบินที่ก่อตั้งในปี พ.ศ. 2543
วิชัย (นักแสดง)

**โจเซฟ วิชัย จันทรเศขร** (; ) (เกิดวันที่ 22 มิถุนายน ค.ศ. 1974) เป็นที่รู้จักในวงการว่า **วิชัย** (; ) เป็นนักแสดงและนักการเมืองชาวอินเดียที่ทำงานในวงการภาพยนตร์ทมิฬ ตลอดระยะเวลากว่าสามทศวรรษ เขาได้แสดงในภาพยนตร์ 68 เรื่อง และเป็นหนึ่งในนักแสดงที่ประสบความสำเร็จในเชิงพาณิชย์มากที่สุดในวงการภาพยนตร์ทมิฬ โดยมีภาพยนตร์หลายเรื่องติดอันดับภาพยนตร์ทมิฬที่ทำรายได้สูงสุดตลอดกาล และเป็นหนึ่งในนักแสดงที่ได้รับค่าตัวสูงที่สุดในอินเดีย  เขาได้รับรางวัลนักแสดงมากมาย เขามีฉายาว่า "ตลปตี" (แปลว่า แม่ทัพ) และมีแฟนคลับเป็นจำนวนมาก 

## แหล่งอ้างอิง

หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:ชาวทมิฬ
หมวดหมู่:นักแสดงชายชาวอินเดีย
หมวดหมู่:คริสต์ศาสนิกชนชาวอินเดีย
หมวดหมู่:บุคคลจากเจนไน
หมวดหมู่:นักการเมืองอินเดีย
พระภูมิ (แก้ความกำกวม)

**พระภูมิ** โดยทั่วไปในภาษาไทยหมายถึง เทวดาในคติศาสนาต่าง ๆ ที่ดูแลหรือคอยพิทักษ์ผืนดิน หรือ สถานที่ต่าง ๆ และอาจหมายถึง

* พระภูมิ ในศาสนาพื้นเมืองดั้งเดิมของไทย ลาว พม่า กัมพูชา รวมถึงศาสนาพราหมณ์-ฮินดูแบบไทยและศาสนาพุทธแบบไทย ศาสนาพุทธแบบลาว ศาสนาพุทธแบบพม่า  ศาสนาพุทธแบบเขมร 
* ถู่ตี้กง พระภูมิเจ้าที่เพศชายในศาสนาพื้นเมืองดั้งเดิมของจีนรวมถึงลัทธิเต๋าและศาสนาพุทธแบบจีน
* ถู่ตี้มา พระภูมิเจ้าที่เพศหญิงในศาสนาพื้นเมืองดั้งเดิมของจีนรวมถึงลัทธิเต๋าและศาสนาพุทธแบบจีน
* อุบุซุนะกามิ พระภูมิเจ้าที่ในศาสนาชินโตรวมถึงศาสนาพุทธแบบญี่ปุ่น
* พระภูมิเจ้าที่ในคติศาสนาต่าง ๆ ของท้องถิ่นเอเชียตะวันออก
* ชินจูกามิ พระภูมิเจ้าที่อีกประเภทหนึ่งในศาสนาชินโตรวมถึงศาสนาพุทธแบบญี่ปุ่น 
* พระหลักเมือง เทพประจำเมืองที่ได้รับการบูชาในศาสนาพื้นเมืองดั้งเดิมของจีนรวมถึงลัทธิเต๋าที่บางครั้งได้รับการบูชาในฐานะพระภูมิเจ้าที่
* ศาลพระภูมิ ศาลที่อุทิศให้แก่เทพารักษ์ วิญญาณ หรือพระภูมิ ในศาสนาพื้นเมืองดั้งเดิมของไทย ลาว พม่า กัมพูชา 
* ศาลตี่จู๋เอี๊ยะ  ศาลพระภูมิเจ้าที่ในศาสนาพื้นเมืองดั้งเดิมของจีนรวมถึงลัทธิเต๋าและศาสนาพุทธแบบจีน

## ดูเพิ่ม
* ธรณี
* คงคา
* เจ้าพ่อเขาตก
* เจ้าแม่ทับทิม
* เจ้าแม่สาวิตรี
* เจ้าแม่นารายณี

หมวดหมู่:ความเชื่อไทย
หมวดหมู่:ศาสนาชาวบ้านจีน
หมวดหมู่:การแก้ความกำกวม
รัก เล่น กล

**รัก เล่น กล** เป็นละครโทรทัศน์ไทยแนวโรแมนติก  GL ผลิตโดยเช้นจ์2561 นำแสดงโดยปัญญาพัชร วังพงศ์สถาพรและศรัณย์ภัทร์ พีเดอร์เซน ดัดแปลงจากนวนิยายออนไลน์ชื่อเดียวกันของเจ้าปลาน้อยวันที่ 20 พฤษภาคม พ.ศ. 2567 เช้นจ์2561 ได้จัดพิธีบวงสรวงละครพร้อมกับเรื่องรักนี้ไม่มีถั่วฝักยาว 

ออกอากาศทางช่องวัน 31 ทุกคืนวันศุกร์ เวลา 22:15 น. (เวลามาตรฐานไทย) ตั้งแต่วันที่ 30 สิงหาคม ถึง 18 ตุลาคม พ.ศ. 2567

## เรื่องย่อ
ชีวิตของ เสียงเพลง ที่เคยมีความสุขกลับต้องพบกับการเปลี่ยนแปลงครั้งใหญ่เมื่อครอบครัวของเธอล้มละลาย สิ่งเดียวที่เธออยากขอบคุณคือการที่มี วันวิวาห์ เพื่อนสมัยเด็กคอยอยู่เคียงข้างเพื่อช่วยให้เธอผ่านช่วงเวลาที่ยากลำบากนี้ไปได้ แต่ด้วยเหตุผลด้านครอบครัว เสียงเพลงจึงต้องแยกจากวันวิวาห์ หลายสิบปีผ่านไป โชคชะตานำพาทั้งสองกลับมาพบกันอีกครั้ง รำลึกถึงชีวิตในอดีตของพวกเธอ และความผูกพันระหว่างพวกเธอก็ยิ่งแน่นแฟ้นขึ้นกว่าเดิม

## นักแสดง
### นักแสดงหลัก
* ปัญญาพัชร วังพงศ์สถาพร รับบท วันวิวาห์
* ศรัณย์ภัทร์ พีเดอร์เซน รับบท เสียงเพลง

### นักแสดงสมทบ
* ภัทรพล วัลลภศิริ รับบท เอก
: สามีของวันวิวาห์
* อาภาศิริ นิติพน รับบท ป้าวิ
* ณดล ล้ำประเสริฐ รับบท เอิร์ท
* กิดาการ ฉัตรแก้วมณี รับบท แฟรงค์
* อภินันท์ ประเสริฐวัฒนกุล รับบท คุณวุฒิ
* ชลิตา เฟื่องอารมย์ รับบท ขวัญ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์ช่องวัน 31
หมวดหมู่:รายการโทรทัศน์เกี่ยวกับหญิงรักร่วมเพศ
หมวดหมู่:ละครโทรทัศน์โดยเช้นจ์2561
หมวดหมู่:ละครหญิงรักหญิงไทย
โรงรถเอชพี

**โรงรถเอชพี** () เป็นพิพิธภัณฑ์ส่วนบุคคลที่เป็นสถานที่ก่อตั้งบริษัทฮิวเลตต์-แพคการ์ด (เอชพี) ตั้งอยู่ที่ 367 Addison Avenue ในแพโลแอลโต รัฐแคลิฟอร์เนีย ถือเป็น "บ้านเกิดของซิลิคอนแวลลีย์" ในคริสต์ทศวรรษ 1930 เฟรเดอริก เทอร์แมน คณบดีคณะวิศวกรรมศาสตร์ของมหาวิทยาลัยสแตนฟอร์ด เริ่มสนับสนุนให้คณาจารย์และบัณฑิตอยู่ในพื้นที่แทนที่จะออกจากแคลิฟอร์เนีย และพัฒนาเป็นภูมิภาคที่มีเทคโนโลยีสูง ผู้ก่อตั้งเอชพีอย่างวิลเลียม ฮิวเลตต์และเดวิด แพคการ์ดถือเป็นนักศึกษาสแตนฟอร์ดกลุ่มแรกที่ทำตามคำแนะนำของเทอร์แมน

โรงรถนี้จัดให้เป็นแลนด์มาร์กทางประวัติศาสตร์ของแคลิฟอร์เนีย และบรรจุลงในทะเบียนสิ่งสำคัญทางประวัติศาสตร์แห่งชาติ แม้ว่าไม่เปิดให้บุคคลทั่วไปเข้าชม แต่สามารถชมสถานที่ได้จากทางเท้าและทางเข้ารถ

## อ้างอิง

## แหล่งข้อมูลอื่น

* Rebuilding HP's Garage

หมวดหมู่:สิ่งก่อสร้างในรัฐแคลิฟอร์เนีย
หมวดหมู่:สิ่งสำคัญทางประวัติศาสตร์แห่งชาติแห่งสหรัฐอเมริกา